text:
Abo baturage bavuga ko mu minsi yashize Ubuyobozi bw’Umurenge wa Bweramana n’Ikigo gishinzwe ingufu REG, baje kubabwira ko bagiye kubaha umuriro w’amashanyarazi ari uko babanje gucukura ibyobo bizafata inkingi z’amashanyarazi.
Aba baturage bavuga ko akazi bari basabwe ko gucukura ibyobo bakarangije batanga na raporo ko barangije gucukurqma ibyobo bategereza ko bazana inkingi n’amashanyarazi baraheba.
Umukuru w’Umudugudu wa Kalima, Mwumvaneza Thèophile avuga ko hagiye gushira amezi 5 kuva bacukura ibyo byobo batarabona igisubizo cy’umuriro basabwe cyangwa ngo babahakanire ko bitagishobotse.
Ati “Akazi abaturage basabwe twaragakoze ntabwo tuzi impamvu ituma bataduha umuriro nk’abandi baturage bamaze igihe bawubonye.”
Ati “Hashize amezi 2 badusubije ko barimo gutunganya amapoto.”
Yagize ati “Abaturage bavuga ko bitinda turabumva kuko umuturage utaragera ku mashanyarazi aba yumva yahita ayabona uwo munsi ariko hari iby’ibanze bikorwa nk’ibi byo gucukura imyobo, gushinga amapoto, kugezaho insinga no kuzoherezamo umuriro, turabizeza ko amashanyarazi abageraho bidatinze kuko inzego z’Ubuyobozi zigiye gukurikirana iki kibazo.”
Ahubwo bakabishyira mu bikorwa ari uko Itangazamakuru ribigaragaje cyangwa Perezida wa Repubulika agiye gusura abaturage.
Usibye abo baturage bataka kutabona umuriro w’amashanyarazi, hari na Koperative hinga umuceri mu gIshanga cya Base bari basezeranyije guha umuriro ikawubura.


c: text/html

text:
Isomo ryo mu gitabo cy’Intangiriro 37,3-4,12-13a.17b-28
Israheli akikundira Yozefu kuruta abandi bahungu be bose, agatsinda yari umwana wo mu zabukuru. Yari yaramuboheye ikanzu y’amaboko maremare. Bene se babonye ko amutonesheje, baramwanga, ntibongera kumuvugisha neza. Umunsi umwe, bene se bari bahuye amatungo ya se kuri Sikemu.Yakobo abwira Yozefu, ati «Abo muva inda imwe ntibaragiye i Sikemu? Ngwino, nkohereze aho bari.» Nuko Yozefu agenda akurikiranye bene se, koko abasanga i Dotani. Bamubonera kure; atarabageraho, batangira kumugambanira ngo bamwice. Baravugana bati «Dore wa murosi araje! Nimuze tumwice ubu noneho, tumujugunye muri rimwe muri ariya mariba. Tuzavuge ko inyamaswa y’inkazi yamumize, maze tuzarebe aho za nzozi ze zizamugeza!» Rubeni arabyumva, agerageza kumubakiza. Arababwira ati «Twoye kumwica.» Rubeni yungamo ati «Mwimena amaraso, ahubwo nimumujugunye muri ririya riba riri ku gasi, ariko mwoye kugira ikindi mumutwara.» Kwari ukugira ngo amubakize, azamusubize se. Nuko Yozefu akibageraho, baramufata, bamwambura ikanzu ye, ya kanzu y’amaboko maremare, bamujugunya mu iriba ryakamye, ritakirimo amazi. Baricara bararya. Bagiye kubona, babona urushorerane rw’Abayismaheli bari baturutse i Gilihadi, ingamiya zabo zikoreye amakakama yosa, imibavu n’ishangi, bajya kubicuruza mu Misiri. Nuko Yuda abwira bene se, ati «Kwica murumuna wacu tugahisha amaraso ye bitumariye iki? Nimuze tumugure na bariya Bayismaheli, tutagira icyo tumutwara kandi tuva inda imwe, dusangiye n’amaraso.» Iyo nama bene se barayishima. Haza kuza Abamadiyani b’abacuruzi; Yozefu ni ko kumukura muri rya riba, bamugura n’Abayismaheli, bamugura amasikeli makumyabiri ya feza, Yozefu bamujyana mu Misiri.
Zaburi ya 104(105), 4a.5a.6, 16-17, 18-19, 20-21
Nimugarikire Uhoraho Nyir’ububasha,
nimwiyibutse ibikorwa bye bihebuje,
mwebwe nkomoko ya Abrahamu, umugaragu we,
bahungu ba Yakobo, abatoni be!
Nuko Uhoraho ateza inzara mu gihugu,
ibyo kurya birabura;
abanza koherezayo umuntu,
Yozefu wari umaze kugurwa bucakara.
Ibirenge bye babibohesha ingoyi,
ijosi rye baryambika iminyururu,
kugeza ubwo ijambo ry’Uhoraho rigaragaje ko ari umwere.
Umwami ategeka kumubohora,
umutegetsi w’amahanga aramufunguza.
Amugira umugenga w’urugo rwe,
umutegetsi w’ibintu bye byose.

robotstxt: allowed

filter: keep


text:
Inkongi y’Umuriro yibasiye inyubako y’Uwitwa Simbizi Joseph mu Mujyi wa Muhanga, amaduka atanu yacururizwagamo arakongoka ku buryo nta kintu na kimwe cyabashije kurokoka.
Ababonye iby’iyi mpanuka barimo n’abashinzwe umutekano w’amazu y’ubucuruzi bavuze ko inkongi yaturutse ku Ipoto y’amashanyarazi iri neza kuri iyi nyubako yahiye hanyuma ikerekeza mu maduka na yo agatangira gushya ariko kuko yari akinze kuyazimya no gukuramo ibicuruzwa bikabagora.
Vuganeza Emmanuel ukorera kompanyi icunga umutekano w’amazu y’ubucuruzi, COPEVEM Security, avuga ko abakozi ba REG bahageze bagahagarika umuriro w’amashanyarazi muri iryo joro naho Polisi izimya umuriro ihagera mu masaha ya saa munani, ariko ntihagira ibyo barokora kuko umuriro wari wabikongoye.
Agira ati, “Byatangiye nko mu masaha ya saa 01:30 kuri uyu wa 19 Kamena, ubwo umuriro wakaga ku ipoto, abakozi ba REG baje bakupa umuriro ariko wamaze kugera mu nzu, bituma nta kintu kibasha kurokoka kuko umuriro wari wabaye mwinshi, hanafunze.”
Hamwe mu hahiye ni kwa Uwimana Ephigenie wacuruzaga Matela akavuga ko yamenye iby’inkongi yamutwikiye mu masaha ya saa saba z’ijoro zishyira saa munani ariko ntabashe gutabara kuko atuye kure gato y’Umujyi akaba ahageze mu ma saa mbili z’igitondo aje kureba.
Avuga ko ibicuruzwa bye byabarirwaga nk’agaciro ka Miliyoni 20frw akaba yizeye ko ubwishingizi bushobora kumugoboka kuko yari abumazemo igihe.
Agira ati “Ubu ni ukugana mu bwishingizi bukaturwanaho kuko twasigariye aho natwe twumvise abakozi bacu bavuga ko inkongi yaba yaturutse ku mashanyarazi nabimenye nijoro ntabwo nabashije kuhagera kuko ntuye kure”.
Andi mazu yahiye harimo kwa Habimana Pierre na Ephigenie bacuruzaga matora, ahitwa kwa Claude, kwa mama Eroique umugabo we akaba ari Placide aba bose bakaba bacururiza mu miryango ine y’imbere ku muhanda n’ikindi cyumba cy’inyuma.
Mazimpaka Fulgence ucuruza ibyuma by’ikoranabuhanga waje kwimura ibicuruzwa bye kuko yegeranye n’inzu zashyaga akeka ko ikibazo cyavuye ku ipoto y’amashanyarazi kuko yazimije urusinga rwashyaga rumaze guhanuka rukitura imbere y’inzu ye.
Agira ati, “Urusinga rwahanutse ruri gushya nduzimisha Kizimya mwoto yanjye ya Gaz kugira ngo rudakomeza gushya rukaba rwatwika n’ibindi, REG yahageze ifunika ibice by’inzinga zari zahiye zigacika”.
“Njyewe naje nkuramo ibicuruzwa ntabariza bagenzi banjye, ubu ndimo kongera kubisubizamo, ariko mfite n’ubwishingizi. Bagenzi banjye na bo bataragira ibi byago nabashishikariza kubujyamo kugira ngo birinde guhombywa n’inkongi z’umuriro”.
Amaduka yahiye bacuruzaga ibyuma by’ikorabuhanga, matela, inkweto, alimentation n’akabari gatoya, ndetse n’ahakorerwa ibyuma by’ikoranabuhanga. Ntihahise hamenyekana agaciro k’ibyaba byahiriye muri aya maduka n’icyaba cyateye iyi nkongi.
Nta nkongi y’Umuriro yaherukaga kwadukira amaduka mu Mujyi wa Muhanga kuko hari hashize imyaka ine nta nzu y’ubucuruzi ihiye.


text:
Impinduka: Vestine na Dorcas igitaramo cyabo amataliki yahindutse
Danny Mutabazi mu basusurutsa abitabiriye igitarane ryateguwe na ADEPR Cyahafi ifatanyije na Famille Abana b’Inkuba
ADEPR Cyahafi ifatanyije na Famille Abana b’Inkuba bateguye igitarane cy’ivugabutumwa cyatangiye ku itariki ya 1, kikazarangira ku itariki ya 8 Kanama 2022.
Muri iki giterane gifite intego igira iti: “Ihumure rirabonetse twubakire Imana”, umuhanzi Danny Mutabazi niwe biteganyijwe ko azajya asusurutsa abacyitabiriye.
Intego y’iki giterane iboneka mu gitabo cya 1Abami 5:18-19. ” Ariko noneho Uwiteka Imana yanjye impaye ihumure impande zose, ntamubisha nta n’ibyago bikiriho. Nuko ngambiriye kubakira izina ry’Uwiteka Imana yanjye inzu nkuko Uwiteka Imana yabwiye umukambwe wanjye Dawidi “umuhungu wawe nzashyira ku ngoma mu cyimbo cyawe, niwe uzubakira izina ryanjye inzu.”
Iki giterane kizitabirwa n’abavugabutumwa batandukanye bakunzwe muri iki gihugu cy’u Rwanda ndetse n’amakorali amaze kubaka izina harimo korali Jehovaniss na korali Sayuni.
Andi makorali yatumiwe harimo Korali Ahava ya ADEPR Nyacyonga, Korali Umugisha ya ADEPR Rugando, Korali Abatoranyijwe ya ADEPR Kimisagara, Korali Rubonobono, Korali Rangurura ya ADEPR Biryogo.
Rev. Alphonse Ryumugabe usanzwe uyobora itorero rya ADEPR Cyahafi ndetse akanabarizwa muri iri tsinda, yadutangarije ko iki giterane kidasanzwe kuko kibaye nyuma y’ibihe byari bikomeye byatumye bamara imyaka 2 badakora ibiterane ariko bakifuza ko kizasiga andi mateka muri Kigali.
Yagize ati: “Abantu basanzwe batumenyereye mu gutegura ibiterane kandi bikomeye ariko iki kirihariye kuko kije nyuma y’uko COVID19 itanze agahenge, ubu rero Imana itanze Ihumure ngo tuyikorere ndetse twamamaze imbaraga zayo. Iki giterane turifuza ko abarwayi bazakiriramo ndetse n’abandi bafite ibyifuzo bitandukanye nibaze birebere imbaraga z’Imana.”
Yagaragaje ko iki giterane bateguye bazagisoza banafatanya na ADEPR Cyahafi mu mushinga wo kwagura urusengero rwaho kuko rusigaye ari ruto ugereranyije n’ubwinshi bw’abakristo baho.
Itsinda ry’Abana b’Inkuba baherukaga kumvikana mu 2019 mu giterane cyabereye i Bweramvura bari bafatanyije na Korali Jehovajireh-ULK, cyari cyarabanjirijwe n’ikindi cyabereye i Rutonde muri Rwamagana naho bafatanyije n’iyo korali bakagisoza bubaka urusengero rwaho.


text:
Ku wa 5 w’icya 8 Gisanzwe B, 28/05/2021
Amasomo: Sir 44, 1. 9-13; Mk 11, 11-16.
Abakurambere baranzwe n’ineza
Isomo twavana mu ijambo ry’Imana rya none ni irihe? Twihatire gukomera mu nzira igana Imana kandi twere imbuto z’ineza n’ukuri.
Mwene Siraki yafashe akanya asubiza amaso inyuma abona amateka y’abantu aduha ibyiciro bibiri twabashyiramo. Hariho abaranzwe n’ineza. Abo ntibibagiranye cyane cyane ko iyo neza bayibuganije mu rubyaro rwabo rukayikomeza ibisekuru n’ibisekuruza. Ibikorwa byabo by’ubutungane ntibyibagiranye. Babaye abalimu b’ibihe byose.
Ku rundi ruhande, hariho ababaye ibyatwa mu by’intambara barica barasahura bigarurira ibihugu. Amateka atwereka uko ubwami bwagiye busimburanya abanyamaboko. Cyane cyane na kera mbere ya Yezu hari amazina twumva akadutera ubwoba. Ba Nabukodonozoro muri Babiloni, Abaperisi, Abagereki n’Abaromani, bose bagiye bayoborwa n’abantu bigize ibihangange by’intambara. Izo ngoma zose n’abo bami bazo ntibyatinze kuzimangatana.
Ikidutangaza cyane, ni uko Yezu Kirisitu Umwana w’Imana yatangije ibihe bishya birangwa n’ukuri, Inzira n’Ubugingo, nyamara abantu bamwe bagakomeza gushakashaka amaboko mu bigaragara ngo babone uko bapyinagaza abandi. Intambara zagiye zibaho zigaragaza ko kumva Yezu Kirisitu no gukurikira Ingoma y’Imana bikomeza kubera muntu inshoberamahanga. Wasobanura ute ukuntu umuntu nka Hitileri yakoze amahano twese tuzi? Bokasa se wo muri Centre Afrique…Idi Amini se we w’i Bugande! Uko biri kose bene abo babi kandi bigira ibimana mu isi bagacura bufuni na buhoro abanyantegenke, ikibategereje kirahari: barapfa ntibongere kwibukwa neza na buhoro. Baba ku isi bameze nka cya giti Yezu yabonye ari ibibabi gusa nyamara nta mbuto n’imwe.
Nimucyo duharanire ineza. Tuzirinde kugira umuntu turenganya. Twifatanye n’abababaye bose barengana. Mu gihe dufite amahoro, ntitukirengagize abatayafite. Ubukirisitu nyabwo ni ukurirana n’abarira ukabahumuriza. Abakurambere bacu baranzwe n’ineza y’Imana, ubu bari mu mahoro kandi turabibuka tukanezerwa. Badusigiye umurage mwiza wo kubaha Imana na mugenzi wacu. Ntya kibabarisho na kimwe kibashyikira ahubwo bahora badusabira twe tukiri ahantu h’amarira menshi.
Nimucyo uyu munsi dusabire abantu bose bataramenya Yezu Kirisitu n’inzira ze. Tubasabire gukangukira kurangwa n’ineza nyakuri ikubiye mu Kwemera, Ukuri n’Ubugingo bitangwa n’Imana Data Ushoborabyose. Ni aho hava amahoro nyayo, ya yandi asendera umutima agasangizwa bene muntu.
Yezu Kirisitu asingizwe. Umubyeyi Bikira Mariya aduhakirwe. Abatagatifu duhimbaza none, Jerimani wa Paris, Yusitini wa Urgel na Giyome (Guillaume), badusabire kuri Data Ushoborabyose.
Padiri Cyprien Bizimana


text:
Igisibo
IBISOBANURO KU GISIBO CYA RAMADHWAN:[eindura | hindura inkomoko]
Imana yashyizeho uburyo bwo kuyigandukira bunyuranye, kugira ngo igerageze abagaragu bayo, ese baba mu bakurikira irari ryabo cyangwa baba mu bumvira itegeko ry'Imana, uko kuyigandukira igushyira mu byiciro bikurikira:
Ibibuza ibyo umuntu akunda nk'igisibo, kuko kibuza ibikundwa aribyo: ibyo kurya, ibinyobwa n'ibindi bimunezeza nk'imibonano ku bashakanye n'ibindi.
Gutanga mubyo utunze ukunda nk'amaturo (Zakat), isadaka.[eindura | hindura inkomoko]
Gutungana kw'umutima[eindura | hindura inkomoko]
Ubutungane bw'umutima buba mu kwerekera kwawo ku Mana no kuyikunda. Bimaze kugaragara ko ibyo kurya, ibinyobwa, imvugo, kuryama, guhura n'abantu cyane bituma umuntu atakaza ibimuhuza n'Imana, bikamwongerera kuba kure y'impuhwe zayo. Niyo mpamvu Imana yategetse igisibo kugira ngo kibarinde ibibi, bityo bagire umutima udafite irari ariryo nzitizi zo kugandukira Imana. Ibategeka gukora icyicaro cya ITIKAFU mu misigiti kigamije kwiyegereza Imana. Inabategeka kurinda indimi zabo kuvuga ibidafite umumaro. Inabategeka igihagararo mu ijoro, gifitiye umubiri n'umutima akamaro.
IGISIBO NI IKI?[eindura | hindura inkomoko]
Igisibo ni ukwigomwa kurya, kunywa, imibonano mpuzabitsina ku bashakanye n'ibindi bibujijwe uwasibye, kuva umuseke utambitse kugeza izuba rirenze, wagambiriye gusiba no kwiyegereza Imana.
Impamvu z'itegekwa ry'igisibo Igisibo ni inzira ituma habaho gutinya Imana, ukora ibyo yategetse ukareka ibyo yabujije. Igisibo kimenyereza umuntu uburyo bwo kurinda umutima no kureka ibibi byawo, kikanawutoza kwirengera inshingano no kwihangana mu gihe cy'ibibazo.
Igisibo gituma umuyislamu abasha kwiyumvamo ububabare buri kuri mugenzi we ushonje, ibyo bigatuma arushaho gutanga no kugirira neza abakene n'abatindi, bityo bigatuma habaho urukundo n'ubuvandimwe hagati y'abakire n'abakene. Igisibo cyeza umutima, kikawusukura kiwukura mu bikorwa bidahwitse. Mu gisibo niho haboneka ikiruhuko k'urwungano ngogozi, kikaruruhura mu guhora rwuzuriwe, bikarufasha kugarura ingufu. Urwego igisibo cy'ukwezi kwa Ramadhani gifite muri islamu
Igisibo ni inkingi imwe mu nkingi eshanu (5) zigize islamu, Imana yagitegetse mu mwaka wa kabiri (2) nyuma y'iyimuka ry'intumwa y'Imana iva iMakka ijya iMadina.
Intumwa y'Imana ikaba yarasibye igisibo cya RAMADHANI inshuro icyenda mu buzima bwayo. Ukwezi kwa RAMADHANI, niko kwezi gufite imigisha n'ibyiza kurusha andi mezi yose uko ari cumi n'abiri (12), n'amajoro icumi ya nyuma y'uko kwezi, akaba ariyo meza kurusha amajoro icumi y'ukwezi kwa DHUL HIDJA, kuko mu majoro icumi ya RAMADHANI, habonekamo ijoro rya AL QAD'RI rifite ibyiza biruta iby'amezi igihumbi(1000), n'iminsi icumi ya mbere ya DHUL HIDJA, iruta iminsi icumi ya nyuma ya RAMADHANI, n'umunsi wa idjuma niwo mwiza mu minsi y'icyumweru, n'umunsi w'igitambo ukaba umunsi mwiza mu minsi yose y'umwaka, n'ijoro rya AL QADRI rikaba ijoro ryiza mu majoro yose y'umwaka.
UMWANYA IGISIBO CYA RAMADHWAN GIFITE MURI ISLAM[eindura | hindura inkomoko]
Igisibo cya RAMADHANI, ni itegeko kuri buri muyislamu ugimbutse, ufite ubwenge, ushoboye kuba yasiba, utari ku rugendo, yaba umugabo, cyangwa umugore udafite imiziro nk'imihango, ibisanza n'ibindi. Imana ikaba yarategetse abayislamu gusiba nk'uko yabitegetse abababanjirije. Imana iragira iti:
"Yemwe abemeye, mwategetswe gusiba nk'uko byategetswe abababanjirije, wenda mwarushaho gutinya Imana" Qur'an 2:183
IBYIZA BY'UKWEZI KWA RAMADHWAN[eindura | hindura inkomoko]
Imana iragira iti:
"Mu by'ukuri Qor'ani, twayimanuye mu ijoro ry'icyubahiro (AL QAD'RI). Ese ni iki cyakumenyesha iryo joro? Iryo joro ririmo ibyiza biruta iby'amezi igihumbi Imana irimanuramo Abamalayika bari kumwe na DJIBR"
UMUSOZO


text:
Inyigisho yo ku wa 8 Ukuboza 2014, Umwaka B
Umunsi Mukuru wa Bikira Mariya Utasamanywe icyaha
Amasomo: Intang 3, 9-15.20; [Zaburi: Za 97(98)]; Ef 1, 3-6.11-12; Lk 1, 26-38
Kuri uyu wa mbere Kiliziya ihimbaza Umunsi Mukuru wa Bikira Mariya Utasamanywe icyaha.
Bikira Mariya, Umubyeyi wa Kiliziya yose, twe abanyarwanda dufitanye amateka atwongerera ishyaka (ferveur) iyo tumuvuga cyangwa tumwiyambaza.
Uyu munsi mukuru duhimbaza ni umwe mu minsi mikuru ikomeye ya Bikira Mariya hamwe n’Umunsi Mukuru wa Bikira Mariya ajyanwa mu Ijuru wo kuwa 15 Kanama, n’uwa Bikira Mariya Nyina w’Imana wo kuwa 01 Mutarama buri mwaka. Iyi minsi mikuru ijyanye n’amahame akomeye mu kwemera kwacu yerekeye kuri Bikira Mariya.
Iyobera rya Bikira Mariya Utasamanywe icyaha rifitanye isano n’Iyobera ry’Ukwigira umuntu kwa Jambo tuzizihiza vuba aha kuri Noheli. Ndetse ahubwo mu mugambi uhoraho w’Imana wo gukiza abantu, ingabire zihebuje Imana yahunze umubyeyi wacu Bikira Mariya zikomoka ku isano y’ububyeyi afitanye Yezu, Umwana w’Imana. Ni utasamanywe Icyaha kuko yateguriwe kuva mu iremwa kuba Nyina w’Imana muntu.
Kuba Bikira Mariya atarasamanywe inenge y’Icyaha abakristu babyemeye kuva kera na kare mu ntangiriro za Kiliziya. Ariko mu mwaka wa 1854 ni ho Papa Piyo wa IX yabitangaje ku mugaragararo nk’imwe mu ngingo zidakuka zigize ukwemera gatolika.
Amasomo y’uyu munsi aradufasha kuzirikana icyo gitangaza Nyagasani yagiriye Umubyeyi Bikira Mariya, ndetse n’inyoko muntu yose ibinyujije muri uwo mubyeyi w’agatangaza.
Imana irema muntu, ikagena mu mugambi w’urukundo rwayo ko Jambo wayo azigira umuntu, Bikira Mariya yari muri uwo mugambi wa kera na kare. Noneho aho muntu acumuriye, Bikira Mariya Imana yamugeneye gusubiza mu buryo ibyo Eva yishe. Eva ubwo yahendwaga na Sekibi akanyuranya n’ugushaka kw’Imana yabaye nyina wa muntu muri kamere ye yo kudashira amakenga ineza Imana idushakira no kwishakishiriza inzira ze bwite. Bikira Mariya ubwo yumviraga Imana yabaye nyina wa muntu mu kwakira ingabire y’Imana dukesha Yezu, Jambo w’Imana wigize umuntu. Eva ni nyina wa muntu w’igisazira, Bikira Mariya ni nyina wa Muntu mushya. Niyo mpamvu Bikira Mariya tujya tunamwita “Eva mushya”.
Eva mushya rero kuva yasamwa nta nenge yigeze aragangwaho y’icyaha. Amaraso yatumenewe ku musaraba koko yamusabyemo mbere. Yacunguwe na Yezu Kristu ku buryo bwihariye. Ni imfura mu bacunguwe na Yezu Kristu, ariko akaba yaracunguwe ku buryo yihariye, adasangiye n’undi muntu uwo ari we wese.
Bikira Mariya kuri uyu munsi akomeze atubere urugero rwo kumvira Imana. Ntiyigeze aragwaho icyaha, nyamara ni umuntu nkatwe, ni umugore Imana yakoreye ibitangaza ku buryo amasekuru yose amwita umuhire. Twishimire ko turi muri bamwe bamwita umuhire muri iki gisekuru cyacu. Natwe dushobora gutsinda Shitani, cyangwa se, mu yandi magambo, Kristu uri muri twe ashobora gutsinda Shitani. Icyangombwa ni ukwemera ugushaka kw’Imana. Bikira Mariya we yahawe ingabire yo kudahangana bibaho n’ugushaka kw’Imana. Mu mutima no mu bwenge bye nta bwigomeke (“opposition”) ku gushaka kw’Imana bwigeze bubamo. Muri twebwe ubwigomeke bubamo, n’iyo bitaba ku ngingo zose z’ubuzima, ariko hari aho usanga twemerera Imana twiganyira, kuko Sekibi yatubibyemo urujijo. Nyamara Kristu, mu bumuntu bwe yaradutsindiye, anatwereka uko muntu ashobora gutsinda ubwigomeke bumubamo.
Uyu Mubyeyi wacu akomeze adusabire, dushobore kumvira nk’uko yumviye bigatuma abyarira isi Umucunguzi. Igihe cyose natwe twumviye Imana, tuba dutsinze Shitani kandi tunabyariye abavandimwe Kristu.
Umunsi Mukuru mwiza.
Padiri Jean Colbert NZEYIMANA


text:
Ni amafaranga bashyikirije ubuyobozi bw’Akarere kuri uyu wa Gatatu, ubwo bitabiraga inama y’uburezi. Ni ianama yari ifite insanganyamatsiko igira iti "Umwarimu wishoboye kandi ushima, isoko y’ireme ry’uburezi, iterambere rirambye no kwihesha agaciro."
Nyuma yo kuzamurirwa umushahara kuva ku bigisha mu mashuri abanza kugeza mu mashuri yisumbuye, abarimu bashyikirije Akarere sheki ya miliyoni 1,5 Frw yo kwishyurira abaturage batishoboye ubwisungane mu kwivuza.
Nsengiyumva Félicien uhagarariye abarimu mu Karere ka Kirehe, yavuze ko batanze ubu bwisungane mu kwivuza mu rwego rwo gufasha abaturage badafite ubushobozi bwo kwiyishyurira.
Ati "Ibikorwa nk’ibi tujya tubikora iyo tugiye guhura, ubu rero twabikoze tunishimira kuba ubuyobozi bukuru bw’Igihugu bwaratuzirikanye bugaha mwarimu agaciro akwiriye, ubu tugiye kongera imbaraga, tuzamure ireme ry’uburezi, ibyo batwifuzaho tubigereho, turerere igihugu cyacu neza."
Nzayinambaho Ignace wigisha ku Rwunge rw’Amashuri rwa Nyabitare mu Murenge wa Nyarubuye, na we yavuze ko yiyemeje kongera imbaraga, ku buryo imitsindire y’abana izamuka mu buryo bugaragara.
Ati "Hari abitwazaga ko bahembwa make ugasanga barata akazi bagiye gushakisha mu bindi, ubu rero nta rwitwazo turi guhembwa neza natwe tugomba gutanga umusaruro bikagaragarira mu mitsindire y’abana."
Nyirasafari Siphronie we yavuze ko nyuma yo kuzamurirwa umushahara, buri wese ameze neza, ari nayo mpamvu bakwiriye gufasha imiryango itishoboye na yo ikagira aho iva naho igera.
Ati "Uretse n’ubufasha tugenera abatishoboye, Umukuru w’Igihugu twamwizeza ko tugomba gukora akazi neza, tukita ku bana dushinzwe ndetse tukanafatanya n’abandi baturage mu bikorwa bihindurira ubuzima abatishoboye."
Umuyobozi w’Akarere ka Kirehe, Rangira Bruno, yavuze ko amafaranga abarimu batanze agiye gufasha Akarere mu kwishyurira bamwe mu baturage bari bataratanga mituweli.
Yasabye abarimu ko mu gihe batangiye umwaka mushya, bakwiriye gutangirana ingamba nshya zigamije kongera ireme ry’uburezi, bishakamo udushya.
Muri ubwo buryo harimo nko gufata ingamba zo gukurikirana imyigire ya buri mwana n’ibindi byinshi bizatuma koko ireme ry’uburezi rizamuka.
Akarere ka Kirehe kari kuri 89% mu kwishyura ubisungane mu kwivuza. Kiyemeje ko Nzeri izasiga abaturage bose bamaze kwishyura mituweli 100%.


text:
Nyiricyubahiro Musenyeri Servilien NZAKAMWITA yavutse tariki 20 Mata 1943 i Gatsirima, paruwasi ya Nyarurema Diyoseze ya Byumba. 1952-1957: amashuri abanza i Kabare,Rushaki na Rwaza. Mu 1958 yinjiye mu iseminari nto Mutagatifu Dominiko Savio ku Rwesero arangiriza amasomo ye muri Saint Paul i Kabgayi mu 1965. Muri Nzeri 1965 yinjiye mu i Seminari Nkuru ya Nyakibanda ahabwa ubusaserdoti ku ya 11 Nyakanga 1971 i Rushaki.
Kuva 1971-1975, yari Padiri wungirije muri Paruwasi ya Ruhengeri, aho yavuye mu 1975 agiye kuba Padiri mukuru wa Paruwasi ya Janja kugeza 1986. 1986-1989 yabaye umwarimu muri Seminari Nto ya Rwesero nyuma ayibera umuyobozi. Kuva Nzeri 1989 kugeza mu Ukwakira 1991, yari i LUMEN VITAE mu Bubiligi. Agarutse, yagizwe umwarimu n’ushinzwe umutungo mu i Semimari Nkuru ya Rutongo yaje kubera umuyobozi muri Nzeri 1994.
Yagizwe Umwepiskopi wa Byumba, ku ya 25 Werurwe 1996, ahabwa inkoni y’ubushumba ku ya 2 Kamena 1996.
Umwanditsi


text:
Ikiyaga cya Kivu
Ikiyaga cya Kivu [1] ni ikiyaga kiruta andi mazi yose y’u Rwanda. Ibiyaga bya Burera na Ruhondo byegereye ikigo cyita ku ngagi cyo mu Ruhengeri. Ibyo biyaga bidakunze kwitabwaho, bifite amazi menshi y’urubogobogo, bikikijwe n’imisozi hamwe n’amasumo maremare. Hafi yabyo hakaba ibirunga bigaragaza uburanga bw’agahebuzo.
Kure y’ibyo by’ibanze ba mukerarugendo bashobora kunaga akajisho ku biyaga by’u Rwanda bibafasha kumenya imibereho y’abakurambere b’abanyafurika.
Aho niho abasare bavugamo amato akoze ku buryo bwa gakondo. Ababyeyi bambaye imyenda y’amabara menshi batumura agatabi mu nkono z’itabi z’ibiti. Abacuranzi bakirigita iningiri (gitari gakondo). Ikindi kandi ubuzima bw’inyoni nabwo buteye amabengeza: Ibishuhe byambuka binyerera ku mazi magari, Imisambi itinyitse n’amakamba yayo isokoza amababa yayo mu bishanga byo hafi aho, naho Umwami w’abarobyi ari we Nyiramurobyi aba yibereye ku nkombe nk’umutako.
Mu nkengero zayo hari imijyi itatu ariyo: Gisenyi, Kibuye na Cyangugu. Iyo mijyi ihuzwa n’umuhanda utoroshye w’ibitaka uzengurutse icyo kiyaga wahuranya mu mirima y’imyaka no mu mashyamba atoshye mu kugaragaza isuku hejuru y’amazi y’urubogobogo. Kuhatemberera ni rwo rugendo rwa gakondo rubaho muri Afurika yose. Hari n’ingendo z’amato zihuza iyo migi itatu.
Gisenyi ari nawo mujyi urusha amajyambere iyo migi yindi y’ubukerarugengo, wibereye hafi ku buryo kujyayo uturutse muri Pariki y’ibirunga bitwara igihe gito kiri munsi y’isaha ku modoka. Uwo mujyi wibereye ku nkengero z’umucanga, ukikijwe n’imikindo ihuhera hamwe n’amahoteli yubatswe kera mu gihe cy’ubukoroni zerakana ishusho y’ikirere cyiri hafi y’imirongo ngengamirasire koko. Ku Kibuye, mu majyepfo yacyo, imirimo y’aba Mukerarugendo ishingiye cyane cyane ku macumbi agezweho yubatse ku nkengero ku misozi itwikiriwe n’amahwa nk’uko bimeze ku misozi ya Alpe.
Umujyi wa Cyangugu wo utandukanye n’iyo ya mbere. Uri hafi y’ishyamba rya Nyungwe aho ubukerarugendo butandukanye buteye imbere bitewe n’imiterere yaho ifite utudendezi twiganje mu bibaya.
NotesEdit
- ↑ "Ikiyaga cya Kivu". Archived from the original on 2012-01-19. Retrieved 2010-12-25.
{{cite web}}: Unknown parameter
|deadurl=ignored (
|url-status=suggested) (help)
twizeyimana methode


text:
AMAHIRWE
UMWUGA W'UMWUGA W'UMWUGA W'IBIKORWA BIKORESHEJWE N'UMUYOBOZI.
Ku gicamunsi cyo ku wa kane, umukiriya w’Uburusiya Bwana Vito yoherereza ubutumwa umuyobozi w’ubucuruzi kandi yizeye ko tuzabona ibisubizo byuzuye ku mushinga wo koga.Nyuma yo gutumanaho byoroshye, twateguye inama ya videwo kandi ikora neza kandi twihutira gutegura igishushanyo mbonera cyayo nta mbogamizi zururimi.
Mu nama yamasaha abiri gusa, Twashubije ikibazo cyabakiriya, tumenye ibyo akeneye murwego rwohejuru, tunagena ubufatanye bwambere bwo kwishyura.
Nyuma, Bwana Vito yatubwiye ko yagishije inama ibigo byinshi kandi ashyira imbere ibikenewe mbere yo kutwoherereza ubutumwa, ariko byose bifite amakosa atandukanye.Ibigo bimwe bitanga ibikoresho bya pisine gusa, cyangwa serivisi zishushanya gusa, cyangwa Itumanaho ryabashinwa gusa.Ntibashobora guhuza neza nabakiriya neza kandi babuze itsinda ryabahanga babigize umwuga kugirango batange gahunda yubwubatsi na serivisi nyuma yo kugurisha.
Turi abantu bitabira cyane kandi byuzuye.Mu masaha abiri gusa, twakemuye ibibazo byinshi andi masosiyete akeneye kuvugana icyumweru cyangwa ukwezi.Twumva kandi ibyo asaba kandi tukanyurwa cyane na serivisi zacu no gukora neza.
IMPINDUKA
KORA UBUSHAKASHATSI BW'ISOKO, BYOSE NI CUSTOMER-CENTRIC
Duteranije hamwe ibyifuzo byabakiriya byashize hamwe nibitekerezo bisobanutse kubakiriya babarusiya muriki gihe, turatangira kubona neza ko bigoye kubantu benshi bashobora kuba bafite pisine yo mumazi, abashoramari, nabashushanya kubona ibisubizo byihariye mubice byose bijyanye n'ubuhanga bwumushinga niterambere. inkunga.
Hariho ibikoresho byinshi byo koga bya pisine mubushinwa bishobora gutanga ibicuruzwa, ariko ntibishobora gutanga serivise yubumenyi bwumushinga;Irashobora gutanga igishushanyo mbonera, ariko ntishobora gutanga ibicuruzwa no guhuza byuzuye;irashobora gutanga infashanyo yubwubatsi, ariko ntishobora gutanga nyuma yo kugurisha.Bafite amafaranga menshi yo gutumanaho kandi babuze itsinda ryubucuruzi ryumwuga mumahanga kuburyo bafite umwanya munini ningufu zikoreshwa mubitumanaho, bikagabanya imikorere rusange.
Kubwibyo, isosiyete yacu itangira gushyiraho ishami ryihariye ryo gushaka impano zuzuye zo guha abakiriya serivise yuzuye.
Serivisi
dufite serivisi zabakiriya kumasaha 24 kumurongo, uzi icyongereza, ikirusiya, icyesipanyoli, nibindi
Inkunga
itsinda ryacu rishinzwe ubuhanga bwa pisine hamwe nuburambe bwimyaka 25 rishyigikira igitekerezo cyicyatsi, kurengera ibidukikije, ubuzima, nubushobozi bwo gutanga inkunga yimishinga.
Umusaruro
dufite uruganda rufite ubuso bwa hegitari 650 zo gukora ibikoresho
Ubuyobozi
dufite itsinda ryubuyobozi bwa tekinike.Serivisi yuzuye kuri wewe.
Amabwiriza
Imishinga yose yo koga yubahiriza amabwiriza yose yaho kandi yarangiye mugihe no kuri bije.
Intego
Intego yacu ni ugufasha abakiriya kugera ku ntsinzi yimishinga yo koga, no gutanga inkunga yuzuye uhereye kubishushanyo mbonera, gutanga ibicuruzwa muburyo bwikoranabuhanga ryubaka.
ICYEREKEZO
NTIWIFUZA KUBA "IZINDI GUSA Z'UBUSHINWA BWO KUNYURANYA BIKORESHWA BIKORESHWA"
Turizera ko dufitanye isano ya hafi nabakiriya bacu, ibikorwa byinshi bikorana, kandi tukaba abaterankunga bakomeye ba nyiri pisine, abashoramari, abubatsi n'abubatsi.
Turagutumiye kwinjira muri pisine yacu yarangije gukemura ikibazo cyo gutangiza hanyuma utangire umushinga wawe wa pisine ako kanya.


text:
Gukunda ni ikintu cyoroshye, ariko kuguma mu rukundo ni umurimo ukomeye. Bisaba imbaraga kugira ngo abantu babashe guhigura umuhigo bahize ku munsi wo gushyingirwa. Nk’abakristo mwibuke ko twiyemeza kubana akaramata tukazatandukanywa n’urupfu cyangwa Kristo agarutse gutwara Itorero. Turarebera hamwe uruhare rw’umugabo mu kwereka umugore we urukundo.
“Bagabo, mukunde abagore banyu nk’uko Kristo yakunze Itorero akaryitangira” (Abefeso 5:25).
Ese ni gute umugabo yatuma urushako rwabo rushinga imizi rugatandukana n’ibibazo by’uburyo bwose? Agomba gukunda umugore we kurusha uko yikunda. Mbere yo kwibaza icyo umugore we yamukorera, akwiye kwibaza icyo yakorera umugore we. Imana yarabahuje kugira ngo bakundane. Reka turebere hamwe ibintu 10 umugabo akwiye gukorera umugore we.
1. Mukoreho (Physical touch)
Abagore benshi bababazwa no kutabona iki kintu cyo gukorwaho. Mu ntangiriro z’urushako rwanyu, ugasanga wowe mugabo utarigeze utekereza guterura umugore wawe mu biganza cyangwa kumuheka ku mugongo. Iyo hashize igihe mubana, haza byinshi bibahuza: Akazi, abana, n’ibibazo by’amafaranga bishobora gufata umwanya ugasanga nta wubasha kwita kuri mugenzi we.
Ariko n’ubwo ibibazo byaza, umugore wawe akeneye ko ukomeza kumukunda. Wibuke uburyo wamwitagaho muteganya kubana , kuri we yaje yiteguye ko uzarushaho. Gerageza umwereke urukundo umuhobera, umuterura, umusoma, ibi byose birusaho kumurema mo icyizere.
2. Mwereke ko umwubashye
Birakwiye ko wubaha amahitamo y’umugore wawe. Ushobora kumubaza aho ashaka ko mujya gusangirira, filime ashaka kureba, icyo atekereza ku hazaza he. Iyo agusubije maze ibyifuzo bye ukabiha agaciro, arushaho kwishimira urushako. Zirikana kumwumva kandi umwereke ko ari uw’agaciro mu buzima bwawe.
3. Ikorere umutwaro we
Mu buzima twubak urugo kubera impamvu nyinshi, ariko imwe muri zo ntituba dushaka kuba twenyine. Mugihe ubuzima butakigenda neza haumugore wawe amahirwe yo kuruhukira ibibazo bye kuri wowe, mufashe aruhuke mu marangamutima, ku mubiri no mu mwuka nawe azishimira kukugira mu buzima.
4. Mubwire mu mvugo yuje urukundo
Ni ukuri ko umugabo n’umugore berekana kandi bakakira urukundo mu buryo butandukanye, ariko byose ni impamvu z’imiterere, Ntabwo buri wese agaragaza imvugo y’ukundo kimwe n’undi. Umugore wawe akeneye ko umubwira ko umukunda, ko ari uwa mbere mu buzima bwawe, mubaze icyo akeneye kandi wibuke kumutunguza amagambo meza mashya atari amenyereye.
5. Reka abe uwo ari we
Birashoboka ko mwakundanye n’umugore wawe muhuriye ku ishuri.Wasanga waramukundiye uko aseka, uko asokoza umusatsi n’ibindi bityo ukaba utarashakaga ko ahinduka.
Ariko ubuzima burahinduka, haza ibibazo ndetse n’inshingano nyinshi ariko dukwiye kumenya kwakira ibyiza n’ibibi kandi Imana ishaka ko dukiranuka muri byose. Bityo umugore wawe mukundire uko ari uteganya ko hagize n’impinduka ziba ku mubiri we wazihanganira.
6. Muhe umwanya
Iyo mumaze gushyingirwa, ubusanzwe mumarana igihe kinini muri kumwe, muba ahantu hamwe, mufite incuti nyinshi muhuriyeho, mujyana mu birori. Ariko birakwiye ko umugore wawe umuha umwanya wo gukora iby’ingenzi kuri we n’ubwo wowe bitaba bigushimisha ariko muhe igihe akore ibimwerekeye.
7. Mufate neza kuruta abo hanze
Byaravuzwe ko dufata nabi abantu batwegereye kuko biratworohera kugaragaza abo turi bo n’uko twiyumva neza ku bo tubana. Kwigaragaza abo turi bo biratworohera, nyamara twagera hanze ugasanga bo tubafata ndetse tukababwira neza, tugasubizanya ikinyabupfura, tukabatega amatwi twitonze, tugaha agaciro ibitekerezo byabo. Ariko se kuki ibi tutabikorera abagore bacu? Birakwiye kwikosora.
8. Koresha imbaraga zawe
Mu rushako abagore hafi ya bose bakunda umugabo ukorera urugo rwe. Mugabo, kora ibishoboka byose wirinde ubunebwe kuko ari intandaro yo gusenyuka k’urugo kandi gukoresha imbaraga zawe zose biguha ishema imbere y’umugore wawe, abagize umuryango ndetse n’imbere y’Imana.
9. Mubaze ibibazo
Birakwiye ko umugabo abaza umugore we ibibazo bitandukanye kugira ngo amanye uko yiyumva cyangwa ibyo akeneye. Gushaka bikingura ikigega gishya cy’ibibazo kandi kubazanya ibibazo bibafasha kwigira hamwe gutegura imigambi y’ubuzima bwanyu.
10. Komeza gusengana n’umugore wawe
Mubyukuri habaho igihe cyo kubaza ibibazo n’igihe cyo kwegera Imana ugasenga. Birkwiye ko usaba umugore wawe mugasengera hamwe ukagira ibyo uhindura. Urugero: Wimukutiriza ngo akubwire ibyo akeneye. Senga. Mwijya impaka ku bintu bishobora kwangiza umubano wanyu. Musenge. Reka kumutsindagira mo ibitekerezo byawe. Musenge. Reka kurambirwa. Muhore musenga.
Muri macye birakwiriye ko umugabo wese ashyira mu bikorwa izi nama tumaze kubona kuko urukundo rurabagarirwa kugira ngo rubashe gushora Imizi kandi Bibiliya ibitubwira neza “Bagabo, mukunde abagore banyu nk’uko Kristo yakunze Itorero akaryitangira” (Abefeso 5:25).
Source: crosswalk.com
[email protected]


text:
Kugurisha Uruganda rutagaragara Zipper hamwe na Lace Tape na Tape
Ibisobanuro birambuye
Ibibazo
Ibiranga ibicuruzwa
Nylon zipper
Hano hari ibicuruzwa byinshi bya zipper nababitanga biboneka kumasoko uyumunsi.Twakunyuze mubintu byo gusuzuma kugirango uhitemo uruganda.Hasi, turashaka gusangira impamvu ugomba guhitamo G&E zipper kubikoresho byicyuma mubindi bicuruzwa byamamaye kwisi.
Impamvu # 1-Ibikoresho byihariye bya Zipper byerekana neza kunyerera hejuru no kumurongo wa zipper
Impamvu # 2-Ibisabwa byohejuru bisabwa neza kuri jacketi zohejuru, amajipo, imizigo hamwe namashashi
Impamvu # 3-Guhagarika inzira imwe yo gukora kuva kumyenda ya polyester, insinga zicyuma, nibindi kugeza kubicuruzwa byarangiye bituma imikorere myiza yumubiri ijya hejuru kandi irenze ibisabwa biteganijwe murwego rwigihugu kimwe no kuramba kwa serivisi.
Impamvu # 4-Ikigo cy’ubugenzuzi cyemewe ku rwego mpuzamahanga cyita ku bidukikije byangiza ibidukikije / byujuje ubuziranenge bw’icyuma gishobora gukorerwa ibizamini bitandukanye bikurikije amahame yemewe ku rwego mpuzamahanga ndetse n’ibyo umuntu akunda.
Impamvu # 5-Ibikorwa byoroshye bya Customerisation hamwe nurwego runini rwo gutoranya ruboneka mumenyo yinyo hamwe nubushobozi bukomeye bwa R&D bufasha kuzuza ibyifuzo byakozwe muburyo bwiza.
Ibigize za zipper
Gusaba
Imyenda
Ntukadoda zipper mumabara yijimye kumyenda y'ibara ryoroshye.
Hitamo ubunini bunini bwa zip kumyenda iremereye kurenza 12 ounce muburemere kugirango ugabanye amahirwe yo kwangirika no gukora nabi.
Uburyo bwo gukaraba
Witondere kutumenyesha uburyo bwo gukaraba niba zipi zizanyura muburyo bwihariye bwo gukaraba nka enzyme yoza, gukaraba amabuye, nibindi kugirango dushobore gukora ikizamini cyikitegererezo no gukora isuzuma ryiza mbere yumusaruro mwinshi.


text:
Igishushanyo gishya cyashyizwe hejuru icapiro pallet idahagarara pallet kumashini yo gupfa no gukanda imashini
Ibicuruzwa birambuye
Ibicuruzwa
Ibipimo by'ubunini
XF1060-750-175
XF1050-760-175
Gusaba
Gucapura no Guhindura Pallets byabugenewe byabugenewe kugirango bihuze nimashini nyinshi zipfa gupfa cyangwa gucapa imashini zikoresha mugutondekanya impapuro mugukarito yikarito mubucuruzi bwo gucapa.
Imfashanyigisho zidahagarara zikoreshwa hamwe na mashini zipapuro zipfa kandi imashini zipfa gupfa aho imikorere idahagarara ikorwa no kwinjiza inkota yo kugaburira mumwanya wa pallet umwe umwe na nyirubwite.Automatic Pallets ikoreshwa mugihe inkota zose zidahagarara zubwenge zishyizwe mumwanya wa pallet uhagaze hifashishijwe amaso yamashanyarazi.Intoki zintoki zisanzwe zitwara amafaranga make ugereranije na pallet yikora kuko pallet yimodoka ifite kwihanganira cyane kandi kwihanganira kugumana imikorere yizewe muri sisitemu zikoresha.
Ubwenge Inkota Yumwanya Ahantu - mumaboko yintoki ibibanza byashyizwe kuburautubari duhagaritse cyane mubiryo, muri pallets yikora ibibanza birahagaze kandi binininukwagura kuva hagati kugirango bigerweho neza muri automatisation no kugabanya ibisabwa kwihanganira sisitemu.
Yimuwe atanyerera mugihe kimwe arinda impapuro iyo zipakiye.
Ikibaho cyo hejuru cya Pallet - mubunini bwinshi kubwintoki nizikora byuzuyesisitemu.
ODM
Dufite kandi serivisi ya ODM, niba ntanimwe mubunini hejuru ibereye, turashobora kandi kugukorera igishushanyo gishya ukurikije igishushanyo cyawe cyangwa icyitegererezo cyangwa ibyo usabwa.
Nyamuneka twohereze ikibazo cyawe, turashobora kugufasha kuva 0 kugeza 100.
Kuva ku ifoto kugirango ube ibicuruzwa, kandi utegure kubitwara no kohereza, kuva muruganda rwacu kugeza mukiganza cyawe.
Gusa wumve neza kutwandikira kubindi byinshi.


text:
Iyo mama ankubita numva atankunda, numva nakwica umuntu
Umwana wo muri Afurika y’epfo yatangarije umuryango wita ku bana(Save the Children) ko iyo ababyeyi be bamukubise yumva yakwica umuntu, ndetse ko yabonaga batamukunda.
Ibi bishushanya ibyo bamwe mu bana bakunze gutekereza iyo bakubiswe n’ababyeyi babo, cyangwa bahawe ibihano bibabaza umubiri.
Byatangajwe mu nama umuryango uharanira uburenganzira bw’ikiremwamuntu(Cladho) wagiranye n’abahagarariye amashyirahamwe yita ku bana baturutse hirya no hino mu gihugu, Sosiyete sivile, ndetse n’abana bahagarariye abandi baturutse mu mujyi wa Kigali, ku bijyanye n’uburere budahutaza, ku wa Gatanu tariki ya 29 Ukuboza 2017.
Umuvugizi wa sosiyete Sivile, Sekanyange Jean Leonard, avuga ko abana bakwiye guhabwa ibihano bitababaza umubiri, byoroheje babarinda ko nabo bazakura bahohotera abandi bitewe no kumenyera ibyo bibi.
Akomeza avuga ko umwana akomeza akigishwa kugeza yumvise, akanyafu ngo gashobora gukoreshwa, ariko nabwo mu buryo bworoheje.
Ati ” Umwanta si ukuvuga ko adakwiye gukeburwa mu gihe yakoze ikosa, ariko akwiye kurindwa ibihano bikomeye cyangwa bibabaza umubiri n’ubwonko. Hari ibihano byinshi umubyeyi ashobora guha umwana we, bikamugiraho ingaruka mu minsi iri imbere. Urugero amwimye ibyo kurya, bimugiraho ingaruka byanze bikunze, kuko imikurire ye ntishobora kuba myiza…..ababyeyi n’abahura n abana babahe ibibakebura bitazabagiraho ingaeuka. Ahanini usanga ababyeyi bumva ko bagomba guhana abana, ni uburenganzira bwabo, ariko amategeko hari icyo avuga, ni uburenganzira bw’umwana ngo arerwe neza, ahabwa ibihano bidahutaza, gusa ntibivuze ngo arerwe bajeyi.”
Uyu muryango ukomeza ushimangira ko abana bakwiye kurindwa kubwirwa amagambo mabi, kuko bayazirikana, bagahora babyibuka, nyuma bikabagiraho ingaruka.
Mu kiganiro cyatanzwe n’umwe mu bayobozi bawo yagize ati“Ujye wirinda kubwira umwana amagambo mabi, akomeretsa, kuko aramwangiza. Niba uturanye n’umubyeyi ubwira umwana nabi uzagende umubuze. Ndetse n’imico tugira usanga abana bayikurikiza. Ubusinzi, kunywa itabi, umwana ntabibonamo ikintu kibi kuko abona se abikora kandi ari we muntu yemera, nawe azabikora. Icyo ukorera umwana kiramwangiza, kikarema ishusho mbi y’ibyo azakora. Kera mu muco nyarwanda nta bwo umwana yahanwaga n’umubyeyi we bwite wenyine, n’abandi baramuhanaga.”
Abana bahagarariye abandi mu turere tugize umujyi wa Kigali bavuga ko nabo ababyeyi babo bajya babahana, ariko ngo ntabwo bakoresha amagambo akarishye ndetse n’ibihano bibabaza umubiri. Ntibahakana ko bajya bakubitwa n’ababyeyi babo iyo batakoze ibyo basabwa, cyangwa bakosheje, ariko ngo sibwo bumva ibyo baba basabwe.
Mu bushakashatsi bwa Save the children, abana babajije bavuga ko iyo bakubiswe bumva bateshejwe agaciro, nta kivurira kandi bafite ababyeyi. Ibihano umwana ahabwa ntabwo abyibagirwa bikomeza kumugiraho ingaruka. Ku rundi ruhande ngo usanga umwarimu ukubita umwana ko atazanye amafaranga y’ishuri, ikayi n’ikaramu, nymara ngo siwe witangira ayo mafaranga, cyangwa ngo yigurire ibyo bikoresho, ubwo ngo biterwa n’uko umwana ari intsina ngufi ugasanga ari we ubiryozwa. Ubusanzwe ngo mwarimu yagombye guhamagara umubyeyi akamubza ku byo umwana atujuje.
Umwana wakubiswe ngo ahura n’ibibazo byo kudindira mu kumenya ubwenge, ibibazo byo mu buzima bwo mu mutwe, agahinda no kwiheba, imibanire mibi n’abandi, amahane, gutera abandi ubwoba, ibibazo by’imyitwarire, kudindira mu kumenya ururimi no kumenya ubwenge n’ibindi.
Ntakirutimana Deus


text:
Ababyeyi n’abarezi barerera ku ishuri rya EPGI-ULK riherereye mu Karere ka Rubavu bemeza ko muri iki gihe ushaka kuraga umwana we umurage nyawo, amuraga kumushakira ishuri rigezweho, ritanga uburezi bufite ireme. Bemeza ko kuba baregerejwe iri shuri, ari amahirwe adasanzwe bahawe na Rurema, kuko ngo abana babo bahise babyungukiramo bakabona uwo murage badafashe za rutemikirere ngo bajye i mahanga.
Aba babyeyi babishingira ku kuba abana babo bakomeje kugaragaza ubumenyi n’uburere buri ku rwego rwo hejuru, ibintu bumvaga ko bitapfa kuborohera bitewe n’uburezi bifuzaga. Bamwe mu baganiriye n’umunyamakuru wa www.amizero.rw bamugaragarije ko ibyifuzo byabo byasubijwe.
Umwe muri aba babyeyi bafite abana kuri EPGI-ULK avugako yumvaga ashaka kujyana umwana we mu mahanga kuko yashakaga ko yiga igifaransa neza. Ati: “nkubwije ukuri numvaga umwana wanjye agomba kwiga mu mahanga. Gusa maze kumenya urwego rw’imyigishirize ya EPGI-ULK ndetse n’ukuntu bita ku bana, nahise mfata umwanzuro muzana kuri iri shuri kandi urwego ariho ni urwego rushimishije cyane yaba mu gifaransa, icyongereza ndetse n’andi masomo, hakiyongeraho ikinyabupfura, isuku n’umurava mu buzima bwe bwa buri munsi. Ibi byose abitorezwa kuri iki kigo”.
Mugenzi we nawe ahamya ko we atabona amagambo abivugamo, ko gusa abona iri shuri ari umurage Imana yabahaye, nabo bakaba barahisemo kuraga abana babo kwiga muri iri shuri aho bazakura uburezi n’uburere. Ati: “Twe tukibyiruka, ba sogokuru na ba sogokuruza baturaze amashyo, abandi babaraga amasambu kuko ari byo byari bigezweho. Uyu munsi kubera iterambere nta nka tukigira, amasambu nayo twayamaze tuyubakamo inzu zo guturamo n’iz’ubucuruzi. Twahisemo rero kuraga abana bacu umurage mwiza uzabagirira akamaro mu buzima bwabo bwose, duhitamo EPGI-ULK bitewe n’uburezi buri ku rwego mpuzamahanga itanga”.
Umwe mu barezi barerera kuri iri shuri avugako bagerageza gukora ibishoboka, bakitanga batizigamye nk’intore bagamije kugera ku musaruro uhesha ishema Igihugu. Ati: “Tugendera ku ndangagaciro nyarwanda, tuzirikana kandi ubutwari bw’abatubanjirije, bigatuma natwe dukoresha imbaraga n’umutimanama duharanirako ibyo dukora byarenga imipaka bikaba byakifuzwa n’abo hanze. Mu by’ukuri kugera ku byiza biravuna kuko bisaba kubitegura, ugakora cyane kandi ubishyizeho umutima, ubundi umusaruro ukaboneka. Muri macye rero mu bufatanye byose birashoboka, icy’ibanze ni uko abanyeshuri bahabwa imyitozo ihagije mu gihe gikwiye, bigatuma bashobora kwigirira icyizere mu byo bakora dore ko banabigaragariza mu bizamini bya Leta yaba ibyo ku rwego rw’Igihugu n’ibikorerwa ku rwego rw’ Akarere aho abanyeshhuri batsinda ku rwego rwo hejuru. Abacu baba baramenyereye kubazwa kuko buri gitondo bakora amasuzuma(morning evaluations)”.
Umuyobozi wa EPGI-ULK ni bwana Bigirimana Dusabe Theogene. We avuga ko ibi byiza byose babikesha umurongo uhamye washyizweho n’uwashinze iri shuri Prof.Dr Rwigamba Balinda uhora yifuza ko umwana w’u Rwanda ndetse n’undi wese ugana u Rwanda yahabwa uburezi buri ku rwego mpuzamahanga, akanafashwa kwigishwa indangagaciro z’umuco nyarwanda na kirazira zimwubakamo ubumuntu bumufasha guhora aharanira gukora icyiza. Uyu muyobozi yavuzeko ibanga bakoresha ari ugukorera hamwe nk’ikipe (Teamwork spirit) yaba abayobozi, abarezi, ababyeyi n’abana bagamije kugera ku ntsinzi idasubira inyuma.
EPGI-ULK ni kimwe mu ruhererekane rw’ibigo bya ULK Ltd birimo: ULK Kigali(main Campus), ULK Gisenyi, GLORY Academy ifite amashuri yisumbuye, imyuga, abanza n’ay’inshuke. EPGI-ULK yatangiye mu kwezi kwa cumi(Ukwakira) mu 1994, ikaba ikorera mu Karere ka Rubavu, Umurenge wa Gisenyi, Akagari ka Kivumu. Ni ishuri ryigisha rikurikije gahunda ya Leta (National Programm) mu rurimi rw’icyongereza n’igifaransa nk’indimi mpuzamahanga zikoreshwa henshi ku Isi. Abana biga kuri iki kigo baturuka hirya no hino mu Gihugu, hakiyongeraho n’abaturuka mu mahanga yaba aya hafi n’aya kure.
Ubwo ku wa mbere tariki 19 Mata 2021 abanyeshuri batangiraga amasomo y’igihembwe cya kabiri ku biga ay’inshuke n’abanza n’icya gatatu ku bandi bose (Upper Primary, Lower Secondary, Upper Secondary), iki kigo nacyo kikaba cyaratangiye kwigisha, hubahirizwa ingamba zo kwirinda icyorezo cya Covid-19 gikomeje kuyogoza Isi.
REBA ANDI MAFOTO:


text:
Isomo rya 1: Isomo ryo mu gitabo cy’Umuhanuzi Izayi 6,1-2a.3-8
Mu mwaka umwami Oziya yatanzemo, nabonye Nyagasani yicaye ku ntebe ya cyami ndende kandi itumburutse. Ibinyita by’igishura cye byari byuzuye icyumba gitagatifu cy’Ingoro y’Imana. Abaserafimu bari bahagaze hejuru ye. Nuko bakikiranya amajwi bavuga bati «Nyirubutagatifu, Nyirubutagatifu, Nyirubutagatifu! Ni Uhoraho, Umugaba w’ingabo, isi yose yuzuye ikuzo rye!» Umuririmo w’ayo majwi uhindisha umushyitsi inzugi n’ibizingiti byazo, maze Ingoro isabwa n’umwotsi. Nuko ndavuga nti «Ndagowe! Bincikiyeho, kuko ndi umuntu w’iminwa yandavuye, ngatura mu muryango w’iminwa yahumanye, none amaso yanjye akaba abonye Umwami, Uhoraho, Umugaba w’ingabo.» Ariko umwe mu Baserafimu aguruka ansanga, afashe mu kiganza cye ikara ryaka, yari akuye ku rutambiro, ariteruje igifashi. Arinkoza ku munwa, maze arambwira ati «Ubwo iri kara rigukoze ku munwa, ubuhemu bwawe burahanaguwe, icyaha cyawe kirakijijwe.» Nuko numva ijwi rya Nyagasani rigira riti «Mbese ndatuma nde ? Ni nde twakohereza ?» Ni ko kumusubiza nti «Ndi hano, ntuma!»
Isomo rya 2: Isomo ryo mu Ibaruwa ya mbere Pawulo Intumwa yandikiye Abakorinti 15,1-11
Bavandimwe, ndabibutsa Inkuru Nziza nabagejejeho, ari yo mwakiriye kandi mukaba muyihambiriyeho, ikaba ari na yo izabakiza niba muyikomeyeho nk’uko nayibigishije; naho ubundi ukwemera kwanyu kwaba ari impfabusa. Koko rero icya mbere cyo nabagejejeho, ni icyo nanjye nashyikirijwe: ko Kristu yapfuye azize ibyaha byacu, nk’uko byari byaranditswe. Ko yahambwe, ko yazutse ku munsi wa gatatu, nk’uko byari byaranditswe. Ko yabonekeye Kefasi, hanyuma akabonwa na ba Cumi na babiri. Hanyuma yongeye kubonwa n’abavandimwe magana atanu icya rimwe; abenshi muri bo baracyariho, abandi barapfuye. Hanyuma yabonekeye Yakobo, nyuma abonekera intumwa zose icyarimwe. 8Ubw’imperuka, nanjye arambonekera, jye umeze nk’uwavutse imburagihe. Koko jyewe ndi uwa nyuma mu ntumwa zose; sinkwiriye no kwitwa intumwa, kuko natoteje Kiliziya y’Imana. Ariko uko ndi kose, mbikesha ingabire y’Imana, kandi iyo ngabire ntiyambayemo impfabusa. Ahubwo ndetse nakoreye kubarusha bose; nyamara si ku bwanjye, ni ku bw’ingabire y’Imana indimo. Uko biri kose, yaba jye, cyangwa bo, ngibyo ibyo twamamaza, kandi ari na byo mwemeye.


text:
Uburyo wakoresha uganira n’ umwana ku buzima bw’ imyororekere n’ ihohoterwa rishingiye ku gitsina
Ubushakashatsi bwagaragaje ko abenshi mu ngimbi n’abangavu batigeze na rimwe baganirizwa n’ababyeyi babo ku buryo bakwirinda ibishuko no guhozwa ku nkeke zo gukoreshwa imibonano mpuzabitsina ku gahato. Aha hari inama Impuguke ziha imiryango n’ibiganiro ababyeyi bagirana n’abana babo kuri iyo ngingo.
Gukoreshwa imibonano mpuzabitsina ku gahato bishobora kumvikana nk’aho ari ikibazo cyugarije abagore bubatse gusa ariko ubushakashatsi butandukanye bwagaragaje ko abakobwa bakiri bato nabo bahura n’icyo kibazo. Hagendewe ku byavuye mu bushakashatsi “Cornell International Survey on Street Harassment” byagaragaye ko 85% by’abagore muri Leta Zunze Ubumwe za Amerika bahuye n’ikibazo cyo gukoreshwa imibonano mpuzabitsina bagifite imyaka 17 kandi 11.6% bavuga ko bahuye n’uko guhozwa ku nkeke mbere yo kugira imyaka 11 y’ubukure.
Guharabikwa bishobora kubyara umuhangayiko n’ubwoba bitagendeye ku myaka, ariko noneho guhozwa ku nkeke yo gukoreswa imibonanompuzabistina byo akenshi bikorerwa mu ngo. Mu by’ukuri, Ubushakashatsi bwa vuba bugaragaza ko abana biga mu mashuri yisumbuye muri America bahura n’ibishuko bibashora mu mibonano mpuzabistina.
Ubushakashatsi bwakozwe kuri Kaminuza ya Illinois, bwakurikiranye ingimbi n’abangavu 1, 300 mu gihe cy’imyaka itanu hagamijwe kumenya ihuriro riri hagati y’ibishuko biganisha ku mibonano mpuzabitsina no guhozwa ku nkeke. Abagera hafi kuri 43% byabo, bavuze ko mu mwaka washize bagizweho ingaruka n’ubwo bushukanyi, cyane cyane bivuye ku nkuru, urwenya n’ ibimenyetso bigaruka ku mibonano mpuzabistina. 21% bavuze ko bakorakowe kandi bafashwe mu buryo buganiska ku mibonano mpuzabitsina ariko 18% nibo bagerageje kubyamagana. 14% muri abo banyeshuri nibo bagaragaje ko bagizweho ingaruka n’amagambo yavuzwe kuri icyo kibazo.
Mu bushakashatsi bwakozwe ku bafite imyaka hagati ya 18 na 25, Making Caring Common (MCC) yabonye ko urwango rw’abagore (misogyny) n’ ubushukanyi buganisha ku mibonano mpuzabitsina bwinganje cyane mu bakiri bato. Ibyavuyemo bigaragaza ko 87% by’abagore batanze amakuru muri ubwo bushakashatsi bakorewe byibuze kimwe muri ibi bikurira: kuvugwa mu ruhame, gukorwaho n’abantu batazi, kubwirwa amagambo y’ ubusambanyi n’abagabo cyangwa abagore bagenzi babo no kumva umuntu ababwira ko bashyushye “Hot”.
Ubwo bushakashatsi kandi bwerekanye ko 76% by’ abatanze amakuru batigeze baganirizwa n’ ababyeyi ku buryo bakoresha birinda ibintu bishobora kubaviramo gukoreshwa imibonano mpuzabitsina batabishaka kandi abenshi ntibigeze baganira n’ababyeyi babo ku bubisha buganisha ku mibonanao mpuzabitsina.
Ingimbi n’abangavu bakeneye amakuru yimbitse ku buryo bakwirinda ibishuko no guhozwa ku nkeke zo gukoreshwa imibonano mpuzabitsina ku gahato.
Bisobanure
Abanyeshuri bo mu mashuri yisumbuye basa nkaho hari amakuru badafite ku ihohoterwa rishingiye ku gitsina. Baba babizi cyangwa batazi ibyo bashorwamo cyangwa bakaba batumva ingaruka bigira ku marangamutima iyo babikorewe, urwango rw’igitsina gore (misogyny) no guhozwa ku nkeke biguma byiyongera mu bigo by’amashuri yisumbuye.
Intambwe ya mbere ni ugutanga ubusobanuro no kuvuga batishisha ku moko y’ amabi menshi ashingiye ku gitsina abangavu bahura nayo mu bigo by’amashuri. Akenshi bahitamo guceceka iyo babwiwe cyangwa bigishijwe, ariko kugira ikiganiro gifunguye bishobora gutuma ingimbi n’abangavu batuza iyo bavuga kuri iyi ngingo.
Icyo ababyeyi bakwiye kwibandaho:
Ihohoterwa rishingiye ku gitsina rishobora kuba ku bakobwa n’abahungu.
Rishobora gukorwa mu magambo cyanwa rikorewe umubiri.
Rishobora kwiganza mu magambo, ibimenyetso, ibikorwa cyangwa kwibanda ku muntu hagambiriwe ku mugirira nabi.
Bishobora gukorwa hakoreshejwe ikoranabuhanga, biciye mu butumwa bugufi, amashusho cyangwa amafoto.
Ni iyihe myitwarire idakwiye yerekana guhozwa ku nkeke?
Birakwiye ko ingimbi n’abangavu bumva neza ko ibiganiro (bikorewe ku ikoranabuhanga cyangwa imbonankubone) bishobora kubabuza amahwemo cyangwa bakumva badatekanye kandi bakihutira kubibwira umuntu mukuru bizeye. Ibi bikurikira ni imyitwarire iganisha ku gukoreshwa imibonano mpuzabitsina ku gahato:
Inkuru cyangwa ibimenyetso byibanda ku mibonano mpuzabitsina
Gukwirakwiza amakuru y’ imibonano mpuzabitsina
Kwaka undi amafoto yerekana ubusa bwe
Kwandika ubutumwa bwimibonano mpuzabitsina ku muntu uri hantu hahurira abantu benshi.
Kwereka undi muntu amashusho cyangwa amafoto bidahwitse.
Gusangiza abandi ubutumwa, amafoto cyangwa amashusho yibanda ku mibonano mpuzabitsina bicisijwe ku mbuga nkoranyambaga
Gusangiza abandi amafoto cyangwa amashusho biciye ku butumwa bugufi, email cyangwa andi ma porogaramu ya mudasobwa cyangwa telefoni.
Gukorakora, gufata umuntu mu buryo bukurura ibyiyumviro byo gukora imibonano mpuzabitsina.
Koherereza undi umuntu ubutumwa burimo amagambo, amashusho cyangwa amafoto y’ubusambanyi atabisaka.
Tuvuge ku bindi bitari byitezwe
Ese byagenda ute igihe ibyari ibiganiro bijemo gukundana? Ni iki kiba iyo umuntu yishimira gutebya nyuma akazahindura ibitekerezo? Ese bimera ute iyo gufatana ibiganza cyangwa guhoberana byemewe bigakurura indi myitwarire?
Umubano w’ abakundana ushobora gutera urujijo mu bana bato. Mu gihe ingimbi cyangwa umwangavu ashaka kubaka uwo umubano, bishobora kumugora kumva neza icyo uwo bakundanye ashaka. Iyo ababyeyi bafungukiye kubwira abana babo ku rukundo abana bafitanye n’abandi n’uburyo babyitwaramo bakubaka icyizere mubo bakundana, ingimbi n’abangavu bumva neza uko bagenzura amaranamutima y’ abakunzi babo kandi bakabaza ibibazo by’amatsiko mbere yo gutangira uwo mubano.
Ni byiza ko umubyeyi aganira n’ umwana we mbere yo kujya muri uwo mubano w’urukundo. Bwira umwana wawe yite kuri ibi bibazo bikurikira:
Gushima n’urukundo bitandukaniye he?
Ese buri gihe gukururwa n’umuntu bivamo urukundo?
Bigenda gute iyo uwo nitaho we atabinkoreye?
Ni gute abantu babiri bubaka icyizere no kwitanaho?
Bwira Umwana wawe ko agomba gutinyuka akavuga
Iyo urungano rukoresheje imvugo “Kuryamana n’umuntu” cyangwa bakagira ibiganiro bibi, bishobora kugora ingimbi cyangwa umwangavu kubyihanganira no kubirwanya. Akenshi ibiganiro byerekeye ingingo y’ imibonano mpuzabitsina bivugwa nkaho ari urwenya cyangwa kwirata ubushobozi bwa buri wese bwo gukora imibonano mpuzabitsina. Iyo ibyo bibaye kenshi, bigera aho umwana akaba yabifata nkaho ari ibintu bisanzwe bikaba byatuma batita ku ngaruka ayo magambo ashobora kugira ku byiyumviro byabo.
Iyo ingimbi n’abangavu bagize umuco wo gufashanya, bishobora kugira itandukaniro. Mufashe kugira icyo amenya ku buryo yakoresha ahakanira abamubwira ayo magambo adahwitse (kandi ukoreshe amagambo yumva neza). Iyo ingimbi cyangwa umwangavu yihagazeho agahakanira abo bose, nawe ubwe afasha bagenzi be bikaba byatuma umuco muzima utera imbere.
Gira icyo Ukora
Abenshi mu ngimbi n’abangavu ntibasobanukirwa uko amagambo n’ibikorwa byabo bibangamira abandi. Ariko kugira icyo ukora mu buryo butuje, ababyeyi bafasha umwana wabo kwiga gutekereza mbere yo kuvuga.
Shyiraho umurongo ntarengwa ku bijyanye n’amagambo abana bakoresha mu rugo kandi ugire icyo ukora mu gihe wumvise imvugo cyangwa imyitwarire idahwitse. Ingimbi n’abangavu bakwiye gukurikiranwa mu magambo bavuga n’ ibikorwa bakora.
Genzura imbuga nkoranyambaga
Akenshi, ingimbi n’abangavu biga ibintu byinshi bivuye mu binyamakuru. Yaba amashusho yo ku rubuga rwa YouTube, Ibiganiro byo ku ma televiziyo, filimi n’ ibyahererekanyijwe ku mbuga nkoranyambaga, ingimbi n’abangavu bakuramo ubutumwa iyo babikurikiranye.
Babaze neza ibyo bakunda kureba n’ abantu bakunda gukurikira. Reba amwe mu mashusho yo kuri izo mbuga kugira ngo ubashe kumenya ibyo bakuramo. Ugenzure neza ubafashe kumenya ibiba bivuga nabi abagore n’abakobwa kandi ufate igihe ubashakire amashusho, ibiganiro n’ izindi mbuga zabafasha kurwanya uko guhozwa ku nkeke hagamijwe kubakoresha imibonano mpuzabitsina.
Si ikintu cyo kuganiraho n’ ingimbi cyangwa abangavu ngo bihite birangira. Uko amakuru n’ ibiganiro bitangwa kenshi, niko abanyeshuri biga mu mashuri yisumbuye nabo biga uko birinda kujya mu bikorwa bituma undi umuntu ahozwa ku nkeke bikaba byamushora mu mibonano mpuzabitsina.


text:
Mu rwego rw’imibereho y’abatuye Akarere ka Rutsiro, EICV5 yakozwe kuva mu Ukwakira 2016 kugeza ukwakira 2017 igaragaza ko 24.46% by’abagatuye bari mu bukene bukabije naho 49.5% by’abagatuye babana n‘ubukene. Ubuyobozi bw’Akarere buvuga bugiye kugerageza ibishoboka byose iyi mibare ikagabanyuka ndetse abaturage bagatera imbere babikesha amahirwe aboneka muri aka karere.
Ibarura rusange riheruka gukorwa n’Ikigo cy’Igihugu gishinzwe ibarurishamibare (Statistic) ryo muri 2012 rigaragaza ko Akarere ka Rutsiro gatuwe ni abaturage ibihumbi 324,654.
Ingamba zafashwe ngo iyi mibare y’abaturage bakennye igabanuke
Murekatete Triphose, Umuyobozi w’Akarere ka Rutsiro avuga ko akarere gafite amahirwe menshi azafasha abagatuye gutera imbere n’imiryango yabo ndetse bagakirigita ifaranga babikesha ibikorwa remezo n’amahirwe yandi ahaboneka.
Ati “Abaturage bakwiriye kumva ko badakennye cyane kandi bafite amahirwe menshi bakabyaje umusaruro abakikije, ibikorwa remezo birahari haba mu buhinzi, ubukerarugendo, Uburobyi ndetse tuzafasha abaturage kurushaho kwihangira imirimo ibyara inyungu mu kugabanya igipimo cy’ubukene.“
Akarere gafite inganda z’icyayi, nizaa Kawa zibasha gutanga akazi ku baturage benshi batandukanye, ikindi dufite umubare munsi w’abafatanyabikorwa.
Murekatete akomeza avuga ko mu myaka yatambutse abaturage impamvu ubukene bwakomezaga kwiyongera ari uko nta bikorwa remezo nk’imihanda byaharangwaga bikabangamira ubuhahirane.
Kuri ubu ngubu umuhanda wa kaburimo uhuza akarere ka Rutsiro n’uturere twa Rubavu na Karongi bemerewe na Nyakubahwa Perezida wa Repubulika barawubonye, ubu turimo gushyira imbaraga mu muhanda uzanyura ku mukandara w’ikiyaga cya Kivu (Kibe Belt) uzajya ukoreshwa mu bukerarugendo.
Murekatete akomeza avuga ko kuri ubu barimo kuganira n’abantu bigisha amasomo ajyanye no kwihangira imirimo (TVET) ngo bafashe Urubyiruko n’Abagore nabo babone ibyo gukora kandi bakorere mu dukiriro, bakora imirimo ibafasha gukirigita ifaranga n’igipimo cy’ubukene kikagabanyuka.
Murekatete Triphose avuga ko mu gihe kitarambiranye abaturage ba Rutsiro bazaba barabonye iterambere kuko amahirwe yo gukirigita ifaranga ahari ku bwinshi.
Ni ubwo aka karere ka Rutsiro gakungahaye ku musaruro ukomoka ku buhinzi, ubworozi, amashyamba ni uburobyi, kaza ku mwanya wa 2 mu kugira abaturage bakennye benshi mu Ntara y’Iburengerazuba, dore ko kaza inyuma y’Akarere ka Nyamasheke gafite 69.3% by’abakene na 41.5% by’abanene bakabije.
Mu gihugu cyose, Akarere ka Rutsiro kaza mu turere tune twa nyuma mu bukene turimo Nyamasheke, Gicumbi na Gisagara.


text:
Amasomo matagatifu tuzirikana:
Isomo rya mbere: Am 8, 4-7
Zab 113(112)
Isomo rya kabiri: 1Tim2, 1-8
Ivanjiri: Lk 16, 1-13
“Murikira ibyanjye kuko kuva ubu utazongera kumbera mu bintu” (Lk 16, 2)
Buri muntu wese uri kuri iyi si, uwayinyuzeho, cyangwa uzayinyuraho, hari igihe cyageze cyangwa se kizagera akumva ijambo rigira riti “Murikira ibyanjye”. Nawe urimo kunyumva cyangwa se urimo usoma ibi, uzaryumva. Ese ninde uzakubwira iri jambo “Murikira ibyanjye”. Hano ku isi, uwakuragije ibye ashobora kukubwira iri jambo “Murikira ibyanjye”. Tuzi ko hari igihe kigera umuntu akaba yafata umutungo we akawuragiza abandi, cyangwa se umuntu akaba yaguriza mugenzi we igihe amugujije. Urugero twarwumvise mu Ivanjili aho Yezu yagize ati: “Habayeho umuntu w’umukungu wari ufite umunyabintu yashinze ibintu bye, maze bamumuregaho ko abipfusha ubusa. Aramuhamagaza aramubwira ati “Ibyo numva bakuvugaho ni ibiki? Murikira ibyanjye kuko kuva ubu utazongera kumbera mu bintu….” (Lk 16, 1-13). Nubwo uyu muntu yabipfushaga ubusa ariko byari binamutunze. Koko ngo umuntu atungwa n’izo arangiye! Mu gushaka igisubizo, yahisemo “Gutekinika”, yahisemo inzira zidaciye mu mucyo.
Burya “Gutekinika” si iby’ubu gusa! Mu Ivanjili, twumvisemo gutekinika k’Umunyabintu. Mu isomo rya mbere twumvisemo gutekinika ku bacuruzi bica iminzani ! mbega ibinyoma ! Mu gihe cy’umuhanuzi Amosi Gutekinika byari bihari nk’uko isomo rya mbere ryabitubwiye : « Nimwumve ibi ngibi, mwebwe murenganya abakene, mugira ngo mutsembe ab’intamenyekana bo mu gihugu, muvuga « Mgo mbese imboneka z’ukwezi zizarangira ryari, kugira ngo dushobore kugurisha ingano, na sabato izashira ryari, kugira ngo dushobore gufungura imifuka y’ingano twahunitse, tugabanye ibipimo twunguriramo n’igiciro, tubeshyeshye iminzani y’ubuhendanyi, abatindi tubagure amafeza, n’abakene ku giciro cy’amasandari abiri ? » (Am 8 ,4-7).
Isomo rya mbere riracyebura abatunzwe n’imitsi y’abandi, riracyebura abatekinika, riracyebura abafatiranya abandi mu bibazo barimo, bakabahendesha ubusabusa, bakigarurira ibyabo cyangwa se bo ubwabo bakabigarurira. Aho gufasha abanyembaraga nke tukabasongera mu bukene bwabo! Mu buryo bwo gutekinika, ugasanga uwo imfashanyo inyuraho ngo ayishyikirize abakene, we ubwe, akabanza agakozamo umuheha akayisogongera. Kugira ngo imfashanyo izagere ku mukene, ikabanza gusogongerwa n’abantu nk’icumi! Ugasanga ugomba kuvugira cyangwa gutabariza umukene, niwe ubwe umusonga! Ijambo ry’Imana kuri iki cyumweru riramurika mu mutima w’uwo muntu wifitemo imigambi yo kurya iby’abakene: yaba imyaka yabo, yaba amatungo yabo, amazu yabo se, ubutaka bwabo se, cyangwa se kumwigarurira witwaje kumufashisha amafaranga cyangwa se indi mitungo. Kuko hari n’ababafatiranya mu bukene bwabo bakaba babajyana mu ngeso mbi nk’ubusambanyi, ubujuru n’izindi ngeso mbi.
Tugarutse ku Ivanjili ya none, Buri muntu wese uri kuri iyi si, uwayinyuzeho, cyangwa uzayinyuraho, hari igihe cyageze cyangwa se kizagera akumva ijambo rigira riti “Murikira ibyanjye”. Umuntu w’umukungu Ivanjili itubwira ni Imana. Umunyabintu Ivanjili itubwira ni Umuntu wese. Burya abantu twese turi abanyabintu ! Turi ba « Comptable b’Imana », Turi ba « Econome b’Imana », turi abacungamutungo b’Imana! Igihe kizagera Imana ikubaze uko wacunze umutungo wayo muri aya magambo cyangwa andi ajya gusa nayo: Murikira ibyanjye
• Murikira ubuzima naguhaye: wabukoresheje iki mu kwitagatifuza cyangwa se mu gutagatifuza abanda. Amaguru naguhaye, amaboko naguhaye, amaso naguhaye, imbaraga naguhaye, ubwenge naguhaye, umutima,…… wabikoresheje iki mu kwitagatifuza cyangwa mu gutagatifuza abandi?
• Murikira ubukungu n’amafaranga naguhaye: Wabikoresheje gute mu kwitagatifuza cyangwa se mu gutagatifuza abandi?
• Murikira Abana, ababyeyi, abavandimwe, incuti naguhaye : wabakoresheje gute mu kwitagatifuza cyangwa se mu gutagatifuza abandi?
• Murikira indegre, imodoka, Moto, igare naguhaye: Wabikoresheje gute mu kwitagatifuza cyangwa se mu gutagatifuza abandi?
• Murikira Akazi naguhaye : wagakoresheje gute mu kwitagatifuza cyangwa se mu gutagatifuza abandi?
• Murikira Ubusaseridoti naguhaye: wabukoresheje gute mu kwitagatifuza cyangwa se mu gutagatiza abandi?
• Murikira amasakaramentu naguhaye: Wayakoresheje gute mu kwitagatifuza cyangwa se mu gutagatifuza abandi?
• Murikira ubuyobozi naguhaye: wabukoresheje gute mu kwitagatifuza cyangwa se mu gutagatifuza abandi?
• Murikira umusaraba naguhaye: wawukoresheje gute mu kwitagatifuza cyangwa se mu gutagatifuza abandi?
• Murikira impano naguhaye: wayikoresheje gute mu kwitagatifuza cyangwa se mu gutagatifuza abandi?
• Murikira abavandimwe n’abaturanyi naguhaye: wabakoresheje iki mu kwitagatifuza cyangwa se mu gutagatifuza abandi?
• Murikira abakene naguhaye: Wabakoresheje iki mu kwitagatifuza cyangwa se mu gutagatifuza abandi?
• Murikira amahoro, ubutumwa,amahirwe, amashuri, ubwenge,……. naguhaye: Wabikoresheje iki mu kwitagatifuza cyangwa se gutagatifuza abandi
Bavandimwe, igihe kizagera tubwirwe iri jambo rigira riti : Murikira ibyanjye kuko kuva ubu utazongera kuba umwana muri iyi si, kuko utazongera kuba umuyobozi muri iyi si, kuko utazongera kuba umusaseridoti muri iyi si, kuko utazongera kuba umwarimu muri iyi si, kuko utazongera kuba umucuruzi muri iyi si, kuko utazongera kuba umusirikare muri iyi si, kuko utazongera kuba umupolisi muri iyi si,……..
Icyo gihe nta gisubizo kirimo gutekinika kizaba gikenewe. Ahubwo ikizadutabara ni inshuti tuzaba twarashatse. Yezu mu Ivanjili yadusabye gushaka incuti : « Reka rero mbabwire: ayo matindi y’amafaranga nimuyashakishe incuti, kugira ngo umunsi mwayabuze, izo ncuti zizabakire aho muzibera iteka. »
Aya mafaranga cyangwa iyo mitungo dufite nibyiza ko bidufasha kwitagatifuza, dufasha abo bakene bari hafi yacu. Burya ufashije abakene mu izina rya Yezu Kristu aba agize incuti mu Ijuru. Ukoze igikorwa cyo gufasha Iyogezabutumwa rya Kiliziya aba agize incuti mu ijuru, Data, Mwana, Roho Mutagatifu, Bikiramariya, abatagatifu n’Abamalayika b’Imana bamubera incuti. Hahirwe ufite izi ncuti. Ese mu Ncuti ufite,izi nkubwiye zirimo. Niba uzifite urahirwa. Niba utazifite uragowe ! Ariko uracyafite amahirwe. Zishake rero.
Twese hamwe dusenge kugira ngo igihe Nyagasani azadusaba kumumurikira ibye, tuzabimurike neza, tuzamubwire ko twabicunze neza, maze kuko Nyagasani ahemba neza azaduhe igihembo kidukwiriye. Twmerere Roho Mutagatifu atuyobore aho ashaka! Bikiramariya Umubyeyi w’abakene adusabire!
Padiri Emmanuel TWAGIRAYEZU